kardosdrur/scandi-wiki huggingface dataset:
Nomura Holdings

Nomura Holdings, Inc. (野村ホールディングス株式会社)(, , ) er en japansk finansvirksomhed og et principielt medlem af Nomura Keiretsu. Koncernen driver forretninger indenfor investering, bank, finansiering og værdipapirer. Koncernen har hovedkvarter i Nihonbashi i Chuuou i Tokyo.

Historie 
Historien om Nomura begynder 25. december 1925, hvor Nomura Securities Co., Ltd. (NSC) etableres i Osaka, som en fraspaltning af Securities Dept. of Osaka Nomura Bank Co., Ltd (nutidens Resona Bank). NSC fokuserede indledningsvist på obligationsmarkedet. Det blev navngivet efter grundlæggeren Tokushichi Nomura II, en velhavende japansk aktiehandler. Han havde tidligere etableret Osaka Nomura bank i 1918, baseret på Mitsui zaibatsu modellen. Som størsteparten af japanske konglomerater eller zaibatsuer, så startede det oprindeligt i Osaka, men er i dag flyttet til Tokyo. NSC fik bemyndigelse til at handle aktier i 1938 og blev børsnoteret i 1961.

1. oktober 2001 indførte Nomura en holdingselskabsstruktur og Nomura Holdings blev etableret. Nomura tjente størsteparten af sit overskud på det japanske privatkunde bankmarked, men har ekspanderet til internationale investeringsbankforretninger. Instinet Incorporated blev overtaget i februar 2007.
I oktober 2008 overtog koncernen Lehman Brothers Holdings's investeringsbank og kapitalforretning i Asien og Europa. Nomura betalte 225 mio. amerikanske dollar for købet af Lehman's Asien-Pacific enhed.

Datterselskaber 
 Nomura Holding America Inc.,
 Nomura Europe Holdings plc,
 Nomura Asia Holding N.V.,
 Nomura Securities Co., Ltd.,
 Nomura Asset Management Co., Ltd.
 The Nomura Trust & Banking Co., Ltd.
 Nomura Babcock & Brown Co., Ltd.
 Nomura Capital Investment Co., Ltd.
 Nomura Investor Relations Co., Ltd.
 Nomura Principal Finance Co., Ltd.
 Nomura Funds Research And Technologies Co., Ltd.
 Nomura Pension Support & Service Co., Ltd.
 Nomura Research & Advisory Co., Ltd.
 Nomura Business Services Co., Ltd.
 Nomura Satellite Communications Co., Ltd.
 Nomura Facilities, Inc.
 Nomura Institute of Capital Markets Research
 Nomura Services India Pvt. Ltd.
 Nomura Healthcare
 Nomura Private Equity Capital
 Unified Partners
 Nomura Agri Planning & Advisory
 Instinet

Slogan 
Koncernens slogan er Nomura is "Connecting Markets East & West".

Referencer

Eksterne henvisninger 
 www.nomuraholdings.com

Finansielle servicevirksomheder fra Japan
Virksomheder i Tokyo
Etableret i 2001
Banker fra Japan
Gasmærke

Gasmærke er en temperaturskala brugt på gasovne, primært i Storbritannien og Irland.

Omregning 
Gasmærke 1 svare til 135 °C (275 °F). Ovntemperaturen øges 13,9 °C, hver gang gasmærket øges med 1. 

Forskellige ovntyper varierer, så denne tabel vil ikke altid være gældende. Præcise omregningstabeller følger ofte med instruktionsbogen for komfuret. 

Temperaturenheder
Madlavning
Hude (Oldenburg)

Hude er en by med knap 15.900 indbyggere beliggende i den nordlige del af Landkreis Oldenburg i den tyske delstat Niedersachsen.

Geografi 
Kommunen ligger ved udkanten af Wildeshauser Geest og er præget af småvandløb og sumpområder. Kommunen ligger mellem 31,5 moh. ved Hohenbökener Weg, og 0,2 moh. ved Hollersiel.

Kommunen har et areal på 124,6 km², hvoraf 92,9 km²
er landbrugsland. Derudover er der 11,46 km² skov og 8,98 km² bebyggede områder og veje.

Inddeling 
I Hude Kommune ligger følgende bydele, landsbyer og bebyggelser:

Eksterne kilder/henvisninger 

 Byens websted

Byer i Niedersachsen
Christina Bjørn

Christina Bjørn (født 14. september 1983 i Kolding) er en dansk tv-vært, radiovært og tekstforfatter.

Karriere 
Christina Bjørn var radiovært på The Voice i 2010-2012 inden hun blev ansat på DR P3 og siden hen DR P7 Mix hvor hun bl.a. sender programmerne P7 Morgenmix og P7 Weekendmix. 

I 2012 var hun vært på genskabelsen af Husk Lige Tandbørsten sammen med komikeren Christian Fuhlendorff.

Den 13. februar 2013 deltog hun i Danmarks Indsamling, som samlede penge ind til 12 konkrete projekter i Afrika. Samme år deltog hun i Zulu Djævleræs, som var et racing-underholdnings-tv-program, hvor mange forskellige, kendte danskere kørte om kap med campingvogne med havenisser og andre mærkværdige genstande på banen. I 2013 var hun også konferencier for Danmarks største skønhedskonkurrence Queen Of Scandinavia.

I 2014 har hun vært på tv-programmet Fredagsfesten på DR Ultra.

I 2015 var hun en af tre værter for Copenhagen Pride.

Noter

Ekstern henvisning 
 Christina Bjørn - Danmarks Radio
 

Radioværter fra Danmark
Tv-værter fra Danmark
Personer fra Kolding
Mads Justesen

Mads Justesen (født 31. december 1982) er en dansk fodboldspiller, der senest spillede for Hobro IK.

Justesen spiller centerforsvarer og har titel af viceanfører. Han har spillet for Hobro IK siden 2004, men har også tidligere spillet der som ungdomsspiller, efter at have spillet fodbold som 10-11 årig i Kvik Hvilsom.

Personlige forhold 
Privat er Justesen bosat med sin samlever og børn på gården "Damgården" ved Hvilsom. Damgården er på 80 hektar og Mads Justesen driver den sammen med sin storebror Lars Justesen, efter at de overtog den af deres far. Justesen arbejder også som gymnasielærer i idræt og samfundsfag ved Mariagerfjord Gymnasium.

Referencer

Eksterne henvisninger 
 Hikfodbold.dk: Mads Justesen, hentet 27. oktober 2014 
 Euroman: 9500 Hobro, 15. august 2014
 Gymnasieskolen: Gymnasielærer rykker op i superligaen, 4. juni 2014 

Fodboldspillere fra Danmark
Fodboldspillere fra FC Nordjylland
Fodboldspillere fra Hobro IK
Gymnasielærere fra Danmark
Måleskala

Måleskala er inden for statistik en egenskab ved variabler og indekser. Måleskalaen er et udtryk for hvor nuanceret og detaljeret information variablen eller indekset giver, samt hvilke metoder der kan bruges i analyser af den. 
Den statistiske teori om måleskalaer blev først beskrevet af psykologen Stanley Smith Stevens i en artikel i Science fra 1946.

Det skelnes mellem fire måleskalaer:  
 nominalniveau. Variablens værdier er udtømmende og gensidigt udelukkende kategorier. En persons navn eller navnet på byer er variabler på nominalniveau. (Det er uden mening at udføre "regneoperationen" Frederik + Frederiks = _ _ _ )
 ordinalniveau. Er det samme som 'nominalniveau', men variablerne kan rangeres, rangordnes. Eksempel: hvis personer klassificeres som enten "fattig", "sædvanlig indtægt" eller "rig", kan disse rangeres fra 1 til 3, med "rig" som højeste værdi.  
 intervalniveau. I tillæg til 'ordinalniveau' kan afstanden mellem værdierne måles. Eksempler på variabler på intervalniveau er årstal eller temperatur. Intervallet mellem 10 grader celsius og 30 grader er 20, men det giver ingen mening at sige at 30 grader er tre gange så varmt som 10 grader. 
 skalaniveau eller forholdstalsniveau (rationiveau). Variabler på dette måleniveau kan man ud over at rangere og måle afstand også beregne forholdstal. For eksempel er variablen indtægt på forholdstalsniveau. (tjener man 200.000 har man dobbelt så stor indtægt som en der tjener 100.000). 

Hvis variablen kun har to værdier, er den en boolsk variabel og falder uden for dette klassificeringssystem.

Referencer

Skala
Statistik
Videnskabelig metode
Helge Vammen

Helge Vammen (født  21. juli 1986) er en dansk gymnast, der er medlem af Vejlby IK Gymnastik. Han har blandt andet vundet over 60 medaljer ved Nordeuropæiske- og Nordiske Mesterskaber og vundet 47 DM-titler. Han har desuden deltaget ved VM 7 gange og EM 13 gange, hvor han to gange har været i finalen. Helge Vammen er tre gange blevet kåret som årets idrætsudøver i Aarhus. 

Han deltog i sæson 11 af Vild med dans i 2014, hvor han dansede med Sofie Kruuse. Udover Vild med dans har han medvirket i Sportsquizzen, indslag på DR Sporten og TV2Sport, portrætprogrammer og reklamer. Helge Vammen er uddannet cand.ling.merc i virksomhedskommunikation fra Aarhus Universitet og er også tilknyttet Danmarks Radio som ekspertkommentator.

Referencer

Eksterne henvisninger 
Om Helge Vammen  på vik-gym.dk

Gymnaster fra Danmark
Enter (Swan Lee-album)

Enter er debutalbummet fra den danske band Swan Lee, der blev udgivet i 2001. Nummeret "Tomorrow Never Dies" var et af omkring tolv bidrag til titelmelodien til Tomorrow Never Dies. Sheryl Crows bud vandt dog, og Swan Lees bidrag blev således hverken brugt i filmen eller på soundtracket.

Ved Danish Music Awards i 2002 var albummet nomineret til "Årets danske album" og "Årets danske rockudgivelse". "Tomorrow Never Dies" var nomineret til "Årets danske hit".

Spor 
 "Flowers In The Wintertime"
 "Go On"
 "Enter"
 "Stay Tonight"
 "Walk With Me"
 "Tomorrow Never Dies" (Sangen var bandets bud på titelmelodien til James Bond-filmen af samme navn)
 "You Cannot Hide"
 "Dream Away"
 "Stay"
 "When You Are Gone"

Referencer

Eksterne henvisninger 
 

Debutalbum fra 2001
Swan Lee-album
Debutalbum fra Danmark
Swan Lee (album)

Swan Lee er det andet studiealbum fra det danske band Swan Lee. Det blev udgivet i 2004. Albummet blev en stor succes, og det modtog gode anmeldelser. Førstesinglen "I Don't Mind" blev gruppens største hit og nåede #3 på Hitlisten samt fem uger som #1 på Tjeklisten, og de tre følgende singler "Love Will Keep You Warm", "In Your Life" og "What Is Love?" nåede alle #2 på hitlisten.

Spor 
 "Bring Me Back"
 "Love Will Keep You Warm"
 "I Don't Mind"
 "What Is Love?"
 "What You Get ..Is What You See"
 "Don't Take My Love"
 "Find My Way Home"
 "Perfume"
 "In Your Life"
 "Lord Knows, I Can Be Strong"
 "Peace Of Mind"

Referencer

Eksterne henvisninger 
 

Album fra 2004
Swan Lee-album
C/2013 A1

C/2013 A1 (Siding Spring) er en komet fra Oortskyen, der blev opdaget den 3. januar 2013 af Robert H. McNaught ved Siding Spring Observatoriet. Ved opdagelsen befandt kometen sig 7,2 AU fra Solen i stjernebilledet Haren.

Den 19. oktober 2014 passerede kometen planeten Mars på kun 140.000 km afstand. Hastigheden ved passagen var ca. 56 km/s.

Spekulationer om kollision med Mars 
Baseret på fotografier fra tiden før opdagelsen af kometen i (december 2012) og observationer i februar 2013 foretaget af Leonid Elenin blev det beregnet, at kometen ville komme til at passere så nær på Mars som 0,000276 AU (41.300 km). Den 3. marts 2013 blev der fundet fotos ved Pan-STARRS-observatoriet fra den 4. oktober 2012, hvilket indebar, at observationstiden kunne forøges til 148 dage.
Ved opdagelsen befandt kometen sig 7,2 AU fra Solen i stjernebilledet Haren.

Den 19. oktober passerede kometen meget nær på Mars. Det fandtes en lille sandsynlighed for, at den ville kollidere med planeten. Med en observationstid på 148 dage beregnedes det, at kometen ville passere i en afstand på 0,00035 AU (52.000 km) fra planetens centrum. Usikkerheden i beregningerne var så tilpas store, at kometen også kunne passera med en afstand af 0,0021 AU (310.000 km). 

Kometkernens størrelse var beregnet til at være mere end 3 km, men mindre end 50 km. En kerne på 50 km ville medføre en eksplosionskraft ved kollision på 20 milliarder megaton TNT. Med Monte Carlo-metoden blev kollisionsrisikoen beregnet til 1/1250 eller 0,08 procent.

Observationer ved passagen 
Den 19. oktober 2014 stod planeten Mars i stjernebilledet Slangeholderen, 60 grader fra Solen. Mars og kometen kunne observeres fra satelliten STEREO-A under passagen. Det amerikanske rumfartøj MAVEN som skal udforske Mars' atmosfære er netop ankommet til MArs og bidrager til observationerne.

Den europæiske satellit Mars Express foretager ligeledes målinger af passagen.

Resultaterne fra observationerne udner passagen vil blive drøftet på en særlig mødesession "Comet C/2013 A1 Siding Spring at Mars" ved AGU efterårsmødet i San Francisco den 18. december 2014.

Noter

Eksterne links 

Kometer
SEAT Toledo I

SEAT Toledo I (type 1L) var en lille mellemklassebil fremstillet af den spanske bilfabrikant SEAT mellem maj 1991 og oktober 1998.

Modelhistorie 
Efter at SEAT var blevet overtaget af Volkswagen Group i løbet af 1980'erne, introducerede SEAT i starten af 1991 Toledo, som var en combi coupé i den lille mellemklasse. Bilen var 4,32 m lang og lignede en sedan i formen, men havde stor bagklap og et stort bagagerum på 550 liter, og afløste den Fiat-baserede forgænger SEAT Málaga.

Den første modelgeneration af Toledo blev udviklet halvt af SEAT og Volkswagen, og delte mange komponenter med Volkswagen Golf II.

I efteråret 1995 blev der introduceret en udvendigt såvel som indvendigt modificeret model, som ligeledes havde typebetegnelsen 1L. Motorprogrammet omfattede motorer fra 1,6 liter med 53 kW (72 hk; senere 55 kW (75 hk)) og op til topmodellen med 2,0-liters 16V-motor med 110 kW (150 hk) samt dieselmotorer på 1,9 liter fra 47 kW (64 hk) til 81 kW (110 hk). Hele motorprogrammet og undervognen kom fra Volkswagen Golf.

Tekniske data

Benzinmotorer 

Benzinmotorerne er af fabrikanten ikke frigivet til brug med E10-brændstof.

Dieselmotorer

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Toledo i årgangene 1992 til 1998 klassificeret som følger:
 2001: Mindst 20 % bedre end middelbilen
 2003: Mindst 15 % bedre end middelbilen
 2005: Mindst 15 % bedre end middelbilen
 2007: Som middelbilen
 2009: Som middelbilen
 2011: Som middelbilen
 2013: Som middelbilen
 2015: Som middelbilen
 2017: Som middelbilen

Efterbygning 

Efter at den første modelgeneration af Toledo udgik af produktion i Europa i efteråret 1998, blev produktionsanlægget solgt til Kina hvor modellen blev bygget videre under navnet Chery Fulwin, indtil den i 2006 blev afløst af efterfølgeren Chery Fulwin 2.

Referencer

Litteratur 
 SEAT Toledo instruktionsbog. SEAT, S.A., 1991.
 SEAT Toledo instruktionsbog. SEAT, S.A., 1995.
 Reparaturanleitung: Seat Toledo ab März 1991. Class, GL, GLX, GT, Sport. Bucheli Verlag.  (på tysk).

Eksterne henvisninger 

1
Små mellemklassebiler
Forhjulstrukne biler
Biler introduceret i 1991
Biler fra 1990'erne
Seat Toledo II

SEAT Toledo II (type 1M) var en lille mellemklassebil bygget af den spanske bilfabrikant SEAT mellem april 1999 og juli 2004.

Udvikling 
Designet på Toledo blev oprindeligt lavet af Giorgio Giugiaro i starten af 1990'erne til Škoda Octavia I. Ved præsentationen af Škoda Octavia fandt den daværende tjekkiske ministerpræsident Václav Klaus (den tjekkiske stat var på daværende tidspunkt medejer af Škoda) bilen "for italiensk". Ferdinand Piëch, den daværende chef for Volkswagen Group, fik derfor lavet et nyt design til Škoda. Da værktøjerne til karrosseriet allerede var blevet fremstillet, blev Giugiaros design med ny front overført til SEAT Toledo.

Modelhistorie 
Den anden modelgeneration af Toledo gik i produktion i april 1999. I modsætning til forgængeren var modellen en klassisk sedan med lille bagagerumsklap.

En hatchbackudgave ved navn León fulgte i oktober 1999.

Toledo II var teknisk set vidtgående identisk med Volkswagen Golf IV/Bora, Audi A3 8L og Škoda Octavia I. Elnettet og interiøret svarede til Audi A3 8L. Bagagerummet kunne rumme 500 liter, hvilket var mindre end i forgængeren.

Tekniske data

Benzinmotorer

Dieselmotorer

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Toledo og Leon i årgangene 1999 til 2004 hhv. 2005 klassificeret som følger:
 2005: Mindst 15 % bedre end middelbilen
 2007: Som middelbilen
 2009: Som middelbilen
 2011: Som middelbilen
 2013: Som middelbilen
 2015: Mindst 20 % dårligere end middelbilen
 2017: Mindst 20 % dårligere end middelbilen

Referencer

Litteratur 
 Automobil Revue. Katalog 2001 og 2004 (på tysk og fransk).
 SEAT Toledo instruktionsbog. SEAT, S.A., 1999.

2
Små mellemklassebiler
Forhjulstrukne biler
Biler introduceret i 1999
Biler fra 1990'erne
Biler fra 2000'erne
SEAT Toledo III

SEAT Toledo III (type 5P) var en lille mellemklassebil fra bilfabrikanten SEAT bygget mellem februar 2004 og maj 2009.

Modelhistorie 
Bagagerummet kunne ligesom i forgængeren rumme 500 liter. Med 1568 mm var karrosseriet betydeligt højere end på de foregående Toledo-modeller. På trods af antydningen af sedan gælder Toledo som kompakt MPV. SEAT repræsenterede ligeledes dette segment med søstermodellen Altea.

Toledo III var baseret på PQ35-platformen (ligesom f.eks. Volkswagen Golf V eller Škoda Octavia II). En bemærkelsesværdig detalje var (ligesom på Altea) de parallelt modsat stående forrudeviskere, som i hvilestillingen var skjult bag A-søjlen.

Efter faceliftet af søstermodellerne León og Altea blev produktionen af Toledo III indstillet i midten af 2009.

Tekniske data

Benzinmotorer

Dieselmotorer

Referencer

Litteratur 
 SEAT Toledo instruktionsbog. SEAT, S.A., september 2004.
 SEAT Toledo instruktionsbog. SEAT, S.A., februar 2006. 5P5012003AM.

Eksterne henvisninger 

3
Kompakte MPV'er
Forhjulstrukne biler
Biler introduceret i 2004
Biler fra 2000'erne
Gletsjere på Island

Gletsjere på Island dækker omkring 11% af landarealet på øen og har haft stor indvirkning på landskabet i landet.

Mange islandske gletsjere ligger over vulkanerne, således Grímsvötn og Bárðarbunga, som ligger under den største gletsjer, Vatnajökull. Grímsvötns kaldera er 100 km2 stor og Bárðarbungas er 60 km2. Når der indtræder vulkansk aktivitet under en gletsjer, kan dette føre til smeltning af store mængder is og endvidere til, at smeltevandet hurtigt strømmer ud fra gletsjeren i en oversvømmelsesbølge, på islandsk kaldet jökulhlaup.

De største gletsjere på Island

Eksterne henvisninger 
 National landmåling på Island
Knud Togeby

Knud Dag Nielsen Togeby (28. januar 1918 i Haslev - 27. december 1974 i Hillerød) var en dansk forfatter, filolog, lektor, romanist og litteraturkritiker, professor, dr. phil. Student fra Svendborg i 1936, under sin senere studietid boede han på Regensen. 

Debuterede med Moderne danske og norske digte i 1949. Modtog i 1960 Augustinus-prisen. 

Knud Togeby var søn af seminarielærer og cand.mag. Søren Peter Nielsen Togeby og hustruen Kirstine f. Lauridsen. Bror til Sigurd Togeby.

Referencer

Eksterne henvisninger 
 
 Knud Togeby (1918-1974), litteraturpriser.dk

Faglitterære forfattere fra Danmark
Filologer fra Danmark
Litteraturkritikere fra Danmark
Professorer fra Københavns Universitet
Romanister
Jesper Bugge Kold

Jesper Bugge Kold (født 18. august 1972) er dansk skønlitterær forfatter.

Jesper Bugge Kold er opvokset i Rødovre, er bachelor fra Danmarks Biblioteksskole og senere kandidat fra IT-universitetet. I flere år arbejdede han som sportsjournalist på Viasat Sport og TV2 Sport, inden han i 2014 debuterede som forfatter med den historiske roman Vintermænd, der indbragte ham fine anmeldelser og en nominering til BogForums Debutantpris 2014.

Vintermænd udkom i december 2015 på tysk, og fik plads på avisen Bilds bestsellerliste. I begyndelsen af 2016 udkom den på engelsk og indtog en tredjeplads på Amazons bestsellerliste, som den højsetplacerede danske udgivelse nogensinde. Romanen handler om to brødre fra Hamborgs overklasse, der egentlig er modstandere af nationalsocialismen, men ender med at lade sig indrullere i SS.

I 2016 udkom Land i datid, der handler om en ung dansker, som er resultatet af en affære mellem en dansk kvinde og en østtysk stasiofficer på en kommunistisk DDR-partiskole i 1970'erne. Efter faderens død opsøger sønnen Berlin for at finde frem til sandheden om sin far.

I 2018 udkom Krigsturisten, en roman om den desillusionerede gymnasielærer Niels, som keder sig i sit familie- og arbejdslivliv. Han bliver vækket til live, da han begynder at rejse til krigszoner med sin ven, som er krigsfotograf. Til sidst bliver adrenalinkicket noget, Niels ikke kan undvære.

Samme år blev Tiden før døden udgivet. Den er primært skrevet til lydbogsformatet og indtalt af skuespilleren Lars Brygmann.

Alle Jesper Bugge Kolds bøger bygger på grundigt researcharbejde, der blandt andet har bragt ham til Stasis arkiver og en flygtningelejr i Libanon.

Bøgerne er oversat til blandt andet engelsk, tysk, tjekkisk og svensk.

Bibliografi 
Vintermænd, 2014

Land i datid, 2016

Krigsturisten, 2018

Tiden før døden, 2018

Eksterne henvisninger 
 

Romanforfattere fra Danmark
Journalister fra Danmark
Vintermænd

Vintermænd er en roman af den danske forfatter Jesper Bugge Kold. Den udkom i august 2014 på forlaget Turbine.

Romanens omdrejningspunkt er de to brødre Karl og Gerhard, der fører en fredelig tilværelse i hjembyen Hamburg i slutningen af 1930erne. Efterhånden som Hitler strammer grebet om landet, begynder jorden dog at skride under brødrene. De bliver begge ufrivilligt involveret i nazistbevægelsen og kastet rundt i et spil, som de hverken kan acceptere eller kæmpe imod. Karl bliver forsyningsofficer ved fronten i både Frankrig og Rusland, mens Gerhard bliver medansvarlig for jødetransporter og senere kommandant i en koncentrationslejr.

Jesper Bugge Kold blev for denne debutroman nomineret til BogForums Debutantpris.

Kilder

Eksterne henvisninger 
 Omtale af Vintermænd på Litteratursiden.dk
 Omtale af Vintermænd i Berlingske
 Omtale af Vintermænd i Jyllands-Posten

Romaner fra Danmark
1. division i ishockey 1973-74

1. division i ishockey 1973-74 var den 14. sæson i 1. division i ishockey, og det var samtidig turneringen om det 17. DM i ishockey. Mesterskabet blev arrangeret af Dansk Ishockey Union, og de 10 deltagende hold spillede en dobbeltturnering alle-mod-alle, hvilket gav 18 kampe til hvert hold, ligesom de foregående sæsoner. Men som noget nyt var der i denne sæson blevet indført et slutspil for de seks bedste hold, som spillede yderligere en dobbeltturnering om mesterskabet.

Mesterskabet blev vundet af Gladsaxe Skøjteløberforening, som dermed vandt DM-titlen for fjerde gang gennem tiden. Holdet havde senest vundet mesterskabet i sæsonen 1970-71. Sølvmedaljerne gik for anden sæson i træk til KSF, mens de forsvarende mestre fra Herning IK måtte nøjes med bronzemedaljerne.

Resultater og stillinger

Format 

De ti deltagende hold spillede først et grundspil bestående af en dobbeltturnering alle-mod-alle, hvilket gav 18 kampe til hvert hold. Herefter spillede de seks bedst placerede hold i grundspillet en ny dobbeltturnering alle-mod-alle om medaljerne, hvilket gav yderligere 10 kampe til hvert hold. De fire lavest placerede hold i grundspillet og de to bedst placerede hold i 2. division, spillede en dobbeltturnering alle-mod-alle om de sidste fire pladser i 1. division i den efterfølgende sæson.

Grundspil 

De 10 hold spillede en dobbeltturnering alle-mod-alle, hvilket gav 18 kampe til hvert hold. De seks bedst placerede hold gik videre til slutspillet om medaljer, mens de fire øvrige hold gik videre til kvalifikationsspillet.

Slutspil 

Slutspillet havde deltagelse af de seks bedst placerede hold i grundspillet. De seks hold spillede en dobbeltturnering alle-mod-alle, hvilket gav 10 kampe til hvert hold.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 EliteProspects - DENMARK TEAM STANDINGS 1973 - 1974  
 EliteProspects - 1973-1974 - Denmark - PLAYER STATS  
 EliteProspects - Hockey Awards and Achievements - Danish League Player of the Year

Noter 

1973-74
Sæsoner i Superisligaen
Ishockey i 1973
Ishockey i 1974